Dennis Praet

Dennis Praet (1994-yil 14-mayda tugʻilgan) — belgiyalik professional futbolchi, Premer-liganing „Lester Siti“ klubi va Belgiya terma jamoasida markaziy yarim himoyachi sifatida oʻynaydi.

Klublardagi faoliyati

Genk yoshlar klubi 
Praet 2003-yilda 8 yoshida Genk yoshlar akademiyasiga qoʻshilgan. U yoshlik faoliyatining katta qismini Genkda oʻtkazdi va u yerda oʻzini yaxshi koʻrsata oladi va 2010-yilgacha klubning yoshlar jamoalarida oʻynadi. U keyinchalik Belgiyaning yoshlar terma jamoasida oʻynadi va „Arsenal“, „Barselona“, „Ayaks“ va „Lill“ kabi klublarning qiziqishini uygʻotdi.

Anderlext 

2010-yilning may oyida Praet „Genk“dan "Anderlext "ga oʻtdi. „Anderlext“da u 19 yoshgacha boʻlgan futbolchilar jamoasi bilan ish boshladi. 2011-yilda u Amsterdamda boʻlib oʻtgan AEGON Future Cup musobaqasida „Ayaks“ va „Bavariya“ kabi jamoalar ishtirok etgan yoshlar turnirida eng yaxshi oʻyinchi sovrinini oldi.

Praet Anderlextning asosiy jamoasida 2011-yilning 21-sentabrida Belgiya kubogida Lommel Yunaytedga qarshi bahsda debyut qildi va bu oʻyinda ikkita golli uzatmani amalga oshirdi. Kubokning navbatdagi bosqichida u „Rupel Boom“ ga qarshi oʻtkazilgan oʻyinda oʻzining birinchi rasmiy golini kiritdi. 2012-yilning mart oyida Praet 2015-yilgacha davom etadigan yangi shartnoma imzoladi.

2012-13-yilgi mavsumda Praet „Anderlext“da deyarli barcha oʻyinlarda maydonga tushdi. Chunki klub ketma-ket ikkinchi marta liga chempionligini qoʻlga kiritdi. 2014-yilning boshida u bilan tuzilgan shartnomani 2017-yilgacha uzaytiriladi. U 2014-yil 25-may kuni „Anderlext“ning „Jupiler Pro-ligasi“ pley-off bosqichida „Lokeren“ ustidan 3:1 hisobida gʻalaba qozonilgan oʻyinda uchinchi golini kiritib, „Anderlext“ning 33-liga chempionligini qoʻlga kiritadi va oʻzining ketma-ket uchinchi golini uradi.

Praet 2014-yil 31-avgust kuni „Bryugge“da boʻlib oʻtgan liga oʻyinida klub safidagi 100-oʻyinini oʻtkazdi. 16-sentabr kuni u UEFA Chempionlar Ligasi guruh bosqichida „Galatasaroy“ga mehmonda gol urib, „Anderlext“ni oldinga olib chiqdi. Biroq turk klubi qoʻshib berilgan daqiqalarda hisobni tenglashtirdi. Uning 2014-15-yilgi mavsumda birinchi ligadagi goli „Bryugge“ ga qarshi oʻyinda (2:2) birinchi boʻlim oʻrtalarida hisobni tenglashishiga olib keldi. U 2014-yilning 14-26-dekabr kunlari „Anderlext“ tarkibida ketma-ket toʻrtta oʻyinda gol urdi.

2015-yil 14-yanvarida Praet 2014-yilgi mavsum uchun Belgiya Oltin butsasini qoʻlgan kiritdi. U „Bryugge“ vakili Viktor Vaskesdan (245) besh ochko (250) oʻzib ketgan edi.

Sampdoriya 
2016-yilning 24-avgustida Praetning Sampdoriyaga oʻtishi rasman eʼlon qilindi. „Sampdoriya“ 10 million evro evaziga futbolchini sotib oladi. 2018-yilning noyabrida Praet „Sampdoriya“ bilan shartnomani uzaytirdi va klubdagi faoliyatini 2021-yilgacha davom ettiradigan boʻldi.

Praet oʻzining uch yillik faoliyati davomida „Sampdoriya“ safida A Seriyaning 98 oʻyinida maydonga tushib, 4 ta gol urgan. Statistikasining yaxshi emasligiga sabab uch mavsumda ham klub uchu turnir erta yakunlangan.

Lester Siti 
2019-yilning 8-avgustida Praet Premer-liganing „Lester Siti“ klubi bilan 20 million yevro evaziga besh yillik shartnoma imzoladi. 2019-yilning 18-avgustida u „Chelsi“ ga qarshi oʻyinda 73-daqiqada zaxiradan maydonga tushib ligadagi birinchi oʻyinini oʻtkazadi. 2020-yilning 11-yanvarida Praet „Lester Siti“dagi ilk golini „Sautgempton“ ga qarshi oʻyinda (1:2) kiritdi. 2020-yil 20-sentabrda u ikkinchi golini „Byornli“ga qarshi oʻyinda (4:2) kiritdi.

Torino 
2021-yil 31-avgustda Praet bir mavsumga ijara asosida „Torino“ga oʻtadi.

Xalqaro faoliyati

Belgiya 
Praet Belgiyaning 15 yoshgacha boʻlgan va undan katta yoshdagi barcha jamoalarida oʻynagan. 2014-yilning 6-noyabrida Praet Belgiya terma jamoasiga 12-noyabr kuni Islandiyaga qarshi boʻlib oʻtadigan oʻrtoqlik oʻyini uchun va 16-noyabr kuni Uelsga qarshi Evro-2016 saralash oʻyinlari uchun chaqiriladi. U Bryusselda Islandiyaga qarshi oʻrtoqlik uchrashuvining 76-daqiqasida Kristian Benteke oʻrniga zaxiradan maydonga tushiriladi.

Faoliyat statistikasi

Klub

Xalqaro 

 2021-yil 8-sentabrda boʻlib oʻtgan oʻyin holatiga koʻra. Belgiya hisobi birinchi boʻlib koʻrsatilgan, natija ustuni Praetning har bir golidan keyin ochkoni koʻrsatadi.

Yutuqlari 
Anderlext

 Belgiya Pro-ligasi : 2011-12, 2012-13, 2013-14
 Belgiya Superkubogi : 2012, 2013, 2014

Lester Siti

 Angliya kubogi: 2020-21

Individual

 AEGON Future Cupning eng yaxshi futbolchisi: 2011
 Belgiya oltin butsasi: 2014

Manbalar 

Belgiyalik futbolchilar
Yashayotgan insonlar
1994-yilda tugʻilganlar